Document ID: 32003R1175

Komisijas Regula (EK) Nr. 1175/2003
(2003. gada 1. jūlijs),
ar kuru attiecīgi groza Regulas (EK) Nr. 883/2001 un (EK) Nr. 2805/95, ar ko nosaka sīki izstrādātus īstenošanas noteikumus Padomes Regulai (EK) Nr. 1493/1999 attiecībā uz vīna nozares produktu tirdzniecību ar trešām valstīm un nosaka eksporta kompensācijas vīna nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 63. un 64. pantu,
tā kā:
(1) Nesen Eiropas Savienība un Čehijas Republika [3] un Eiropas Savienība un Slovākijas Republika [4] noslēdza tirdzniecības nolīgumus, kas dažiem lauksaimniecības produktiem paredz atsevišķas koncesijas tarifa kvotu veidā, kā arī pārējo lauksaimniecības produktu tirdzniecības vispārēju liberalizāciju. Viena no šādām koncesijām ir kompensāciju likvidēšana vīna nozarē no 2003. gada 1. jūnija.
(2) Čehijas un Slovākijas iestādes ir apņēmušās nodrošināt, lai minētajās valstīs atļautu ievest tikai tādu Kopienas produktu sūtījumus, uz kuriem attiecas tirdzniecības nolīgumi, par kuriem nav piešķirtas kompensācijas. Tādēļ jāgroza 9. panta 6. punkts Komisijas 2001. gada 24. aprīļa Regulā (EK) Nr. 883/2001, ar ko paredz sīki izstrādātus īstenošanas noteikumus Padomes Regulai (EK) Nr. 1493/1999 attiecībā uz vīna nozares produktu tirdzniecību ar trešām valstīm [5], kurā jaunākie grozījumi izdarīti ar Regulu (EK) Nr. 715/2003 [6], un 1. pants Komisijas 1995. gada 5. decembra Regulā (EK) Nr. 2805/95, ar ko nosaka eksporta kompensācijas vīnu nozarē un atceļ Regulu (EEK) Nr. 2137/93 [7], kurā jaunākie grozījumi izdarīti ar Regulu (EK) Nr. 715/2003.
(3) Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Izdotās eksporta licences, kas ietver kompensācijas iepriekšēju noteikšanu, ir derīgas sūtījumiem, kuru galamērķis ir Čehijas Republika un Slovākijas Republika, tikai līdz 2003. gada 31. maijam. Regulas (EK) Nr. 883/2001 4. panta 2. punktā minēto drošības naudu atmaksā proporcionāli izmantotajiem daudzumiem.
2. pants
Regulas (EK) Nr. 883/2001 IV pielikumu attiecībā uz 9. panta 6. punktā minēto pēc galamērķa zonas iedalīto valstu sarakstu aizstāj ar šīs regulas I pielikumu.
3. pants
Regulas (EK) Nr. 2805/95 pielikumu, kas attiecas uz cita galamērķa noteikšanu, aizstāj ar šīs regulas II pielikumu.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2003. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 1. jūlijā

Labels: 17
5
3
6
18